今日晏晝幫襯，點咗肉鬆脆多、粢飯及豆漿，等咗近廿分鐘，見隔離枱遲過我地點，但兩碗麵都已經到咗，咪追吓單，點知真係漏咗單其實漏單事小，但態度事大。因為有啲趕時間，我就話可唔可以快少少。點知個侍應大叔竟然好粗魯咁話「食野係要等㗎啦，唔等得嘅唔該...」（指住門口）甩單嘅餐廳見得多，但甩單仲要態度咁囂張嘅真係第一次見！平心而論，食物係好食，特別係肉鬆脆多士，但惡劣嘅態度已足以令人失去品嚐食物嘅興致。可惜！